Un ritme escènic que grinyola

Un musical flamenc que, a part d’alguns bons artistes i pocs moments notables, reclama a crits un cop de tisores i un guió més versemblant.

Desafortunadament, el musical flamenc encapçalat per noms tan rellevants com, entre altres, Antonio Canales, Quiqui Morente i Nacho Blanco, que actuen sota les directrius de Jaume Villanueva, no ha resultat, ni de lluny, estar al nivell d’alguns dels artistes que participen en el muntatge.

Què és el que falla? Doncs que, en Romance de Curro “el Palmo”, inspirat en la cançó del Serrat sobre l’immigrant, el xarnego de la Barcelona dels anys 60, el ritme escènic grinyola i les seqüències no estan ben dibuixades; que la majoria dels personatges no es desenvolupen; que hi ha massa trasbals dalt l’escenari sense que passi res i que 90 minuts serien suficients en lloc dels 160 que dura l’espectacle. L’obra guanyaria amb una direcció més acurada, un guió millor estructurat, i un cop de tisores a les parts supèrflues, per no caure en clixé i caricatura, com succeeix ara en determinades escenes.

La historia, esdevé en un món marginal de la perifèria de la gran Barcelona, a barris plens de barraques on la misèria i la repressió política dialoga amb l’alegria del cante, palmes i taconeo dels immigrants vinguts d’Andalusia. En aquest entorn conviuen personatges com Lacio (Antonio Canales), un busca-raons gitano, un home sense escrúpols amo d’un tablao flamenc; el Palmo (Nacho Blanco) un palmero coix i de poca estatura enamorat de la Merceditas (Eli Alaya); Jesús (Quiqui Morente) un jove cantaor immigrant, i Ramon Oller (Pep Cruz), un anarquista català borratxo que en els seus discursos hi són molt presents les paraules de Paco Candel. A aquests noms si suma una llarga llista d’artistes del ball, músics, cantaores i el Ballet de Carmen Amaya, format per estudiants i graduats de flamenc de l’Institut del Teatre de Barcelona. Plegats, interpreten pals del flamenc i alguna que altra copla i cançó popular com, per exemple,  La zarzamora, aconseguint que la segona part de l’espectacle sigui millor que la primera pel simple fet que, dins el tablao flamenc s’escenifica una sèrie de números de ball i cant, similars aquells que en els anys del franquisme oferien els Coros y Danzas de la Sección Femenina del Movimiento Nacional.

Què hi ha de bo en aquesta disbauxa?, doncs un Antonio Canales immens, que tots els quilos físics que li sobren els té posats en saviesa i presència escènica. Un mestre del flamenc capaç de seguir emocionant amb els seus braços i zapateado, autor encara d’una subtilesa, temprança i arravataments que enlluernen. Un altre nom de pes és el de Nacho Blanco, extraordinari en el rol de Curro “el Palmo”, perquè la seva discapacitat física la fa tan creïble com el seu mal d’amors. Mentre que Eli Ayala i Pep Cruz estan correctes en els personatges de Merceditas i de l’anarquista català, els cantaors Quiqui Morente, Antonio Cañero i Juana García es mostren excel·lents en cadascuna de les seves intervencions.

Montse Otzet. Recomana, 26 juliol 2014

______________________________________________________ 
Instants sublims

Romance de Curro 'el Palmo' és una cançó mítica de Joan Manuel Serrat que descriu un món sòrdid, ingenu, poètic. Jaume Villanueva, un altre artista necessitat de racons on emocionar-se i commoure l'espectador desgrana els personatges en una proposta molt ambiciosa, amb instants  sublims i una adaptació musical que permet el pas del flamenc al Serrat passat pel tamís de violoncel, flauta travessera, piano i guitarra. Com a Los tarantos (BTM, 2004), es vol traslladar el món dels immigrants dels anys 60 de Barcelona vinguts d'arreu (en el cas citat abans va ser al Somorrostro de Carmen Amaya, ara a les barraques de Montjuïc "on la ciutat canvia el seu nom", citant Paco Candel, per on Serrat deuria barrejar-s'hi sortint del seu veí Poble-sec) al format de musical. La peça s'ambiienta, doncs a les barraques veïnes del Grec de Montjuïc la revetlla de Sant Joan del 1967, en ple franquisme i quan l'onada d'immigració ja omplia les barraques de l'entorn de la ciutat.

Té molts encerts i una sensibilitat que ja es va poder veure en títols com a El llanto, basat en la el·legia Llanto por Ignacio Sánchez Mejías de Federico García Lorca. Villanueva s'empalta de Serrat i Paco Candel per il·lustrar aquell món de festa, bullici, gatzara però també d'il·lusions torçades, amors perduts, lluites desiguals. Tot un Antonio Canales s'arrossega coma empresari faldiller i germà de Curro, amb la seguretat dels anys de carrera, tot i el seu posat menys atlètic. El baile es barreja contínuament. És una dansa xarnega, sobretot en la primera part on queda a orosit amb regust de passes de clàssica, grans desplaçaments, coreografies que alternen els duets amb els dels cors, tot traslladant elements de la sardana, la copla, el flamenc en un quadre mestís, per definició. Pep Cruz és el catalán,  professor anarquista que ensenya mentre ofega la depressió per no poder ensenyar en el vi de la Bodega La Moreneta. El discurs de final de la primera part, seria millor amb to tavernari (s'imagina un 2015 republicà "perquè Franco ja s'haurà mort, segur") amb una Barcelona que potser encara no haurà resolt aquest distanciament dels immigrants, capaços d'assumir les feines menys honroses i més mal pagades. Enfoca en Paco Candel. 
El gran problema, avui d'aquest espectacle és que encara té la il·luminació a tancar. Perquè bona part de la primera part els personatges passen en penombra i costa trobar el fil d'aquest retaule d'amor i desamor. També té problemes la sonoritat que, més enllà dels problemes de microfonia, amaga la percussió (la caixa) en les peces més flamenques i cal assegurar el pas del cante al musical insòlit. Villanueva presenta la segona part, la del tablao, molt més ordenada. Amb el cameo de La Barni Teatre. Tenia molt clar com aniria allargant el seu final, el de Curro el Palmo, com aniria ressonant la seva melodia per viatjar al cel on el personatge (Nacho Blanco és espectacular tant quan fa d'estrafet, ballant tota l'obra mig encorvat com al Cel, lluint lluent una esquena recta i un zapateado per a somniar) podria deslliurar-se de les estretors de les barraques, de les penes en aquell tablao de pega. Si tingués continuïtat, amb poc més d'ordre a la primera part, la peça podria amorosir un gran tipus de públic. 
Jordi Bordes. Recomana, 26 juliol 2014

______________________________________________________ 

Pena per soleàs a les barraques de Montjuïc
Romance de Curro ‘el Palmo’ és, per a mi, la cançó més trista de Serrat, i amaga tot una història que va molt més enllà del cruel desamor entre Merceditas, “ese mal bicho”, i Currito el Palmo, el bailaor coix i somiador. És un poema que conté els ingredients de tota una crònica social d’una època (dura, com el desamor), que ara Jaume Villanueva, recolzant-se en els escrits de Paco Candel, ens descobreix convertint-los en un musical flamenc al qual donen vida un Antonio Canales enorme (en tots els sentits), una Eli Ayala poderosíssima, un Nacho Blanco hipnotitzant, un Kike Morente pletòric i un Pep Cruz que més que una estrella convidada, és el referent imprescindible en la lectura social de l’obra. La resta de la vintena llarga d’artistes que acompanyen llueixen a l’alçada de les circumstàncies, aportant cada personatge el seu gra de sorra en la realitat de la història.

La cançó és el fil conductor de la dramatúrgia. Cada estrofa dóna peu a una dramatització musical que ens fa escoltar la peça com a seguiriya, com a soleà, com a pasodoble, com a sardana, inclús, o com a jota i ens descriu tot el que els versos simplement deixen intuir. Tot amb coreografies esplendoroses, ben trenades i ballades que il·lustren la desgraciada història d’amor del Palmo, que veu com la seva Merceditas deixa el tablao per anar-se amb un ric metge (“de clínica propia y Rolls de contrabando”). No ho superarà: “Entre palma y palma, Curro fue palmando”. L’enterrament del Palmo, posat en escena amb sobrietat i delicadesa, és un dels moments culminants de l’obra. El Curro apareixerà des dels cels, “a mano derecha, según se va alcielo...” y ballarà radiant, de blanc lluent, feliç, mostrant el talent que en la resta de la funció ja s’intuïa veient-lo ballar amb una cama rígida i tot torçat (gran actuació). La versió de Villanueva, però, ens regala un bonus track en el que triomfa l’amor...

Hi corretegen símbols de l’època: un limpia, un quinto, guàrdies civils, claveteres, un anarquista borratxo, un aprofitat dels temps que corren, matons fatxes i molts il·lusionats emigrants disposats a donar-ho tot per tirar endavant. Són personatges de la realitat i dels textos de Candel i també de l’univers serratià: tots són “fills d’un país orfe, fills d’Una Grande y Libre”, segur que es troben pels carrers amb aquella “aristocracia del barrio” i són aquelles “almas que zozobran, caminito de la obra”... És la història dels altres catalans de Candel, les vivències de supervivència dels xarnegos. Una generació que, en els anys 60 (en què està ambientada la funció), fa de visionària en boca de Ramon Oller, el català anarquista que interpreta Pep Cruz: “Què haurà sigut d’aquesta gent d’aquí a 50 anys? Franco haurà mort –segur-, per tant hi haurà una república (ai...!). I, potser, faran musicals bilingües”, ve a dir en un emotiu discurs que tanca la primera part, en mig d’un imponent sarau d’agraïment a Barcelona, la ciutat que els ha acollit  “sin importarle que sean o no charnegos”.

És interessant viure pràcticament en el mateix espai (el Teatre Grec), el que passava a les barraques de Montjuïc amb aquella primera immigració que sospirava per un lloc a la Seat. Representa el passat (o present?) moltes famílies que, com predeia Oller, ara, 50 més tard, estan plenament integrades a Catalunya, són catalanes i xarnegues, com qualsevol fill de veí. Molts dels qui podrien haver visitat (o treballat) en el tablao del Lacio, estaven a la graderia del Grec veient l’espectacle, potser recordant-lo.

Els defectes de so de l’estrena (cal suposar que ja superats) despisten una mica: de vegades no se sap on és el que canta, per no parlar de les interferències en alguns micros (Morente fill les va patir en la primera part, però se’n va venjar en una segona memorable).

Toni Polo. Recomana, 26 juliol 2014

______________________________________________________
Luces y sombras

Demasiado largo, ciento treinta minutos más un descanso de veinte, panfletario en su discurso y con una calidad de baile desigual resultó Romance de Curro el Palmo, el musical flamenco dirigido por Jaime Villanueva, que había despertado cierta expectación en la ciudad condal al reunir en escena la canción homónima de Serrat, textos de Candel, música en directo y bailaores de la talla de Antonio Canales, Nacho Blanco y Eli Ayala. Mucho ruido para pocas nueces.

Lo mejor del espectáculo fue la actuación del excelente bailarín y actor, Nacho Blanco en el papel de Curro, el Palmo. Ese ser, contrahecho, cojo, bajo y enamorado, que arrastra su incomprendido amor por Merceditas (Eli Ayala) en el tablao del malvado, Lacio (Antonio Canales), los héroes de la canción del artista del Poble Sec. Ellos tres son los puntales de este espectáculo, que interpretan cuarenta artistas de niveles diferentes, algunos de ellos rozando lo amateur, lo que hace endeble al montaje. Así el Ballet Carmen Amaya, formado por los estudiantes de flamenco de l‘Institut del Teatre, bailan correctamente, rebosan ilusión, pero la técnica aún les domina y carecen de personalidad escénica. Su baile aún no tiene la garra y pasión que necesita el flamenco.

En cuanto a Antoni Canales inauguró el espectáculo bailando con Eli Ayala una intensa seguirinya, ambos con su zapateado y movimiento de brazos mostraron la congoja e intimidad que emana de este palo. Las otras intervenciones del bailaor sevillano estuvieron marcadas por la maestría y solera de su versátil baile. Una lástima que su exceso de kilos no le permita a su cuerpo expresar su riqueza de registros y le reste espontaneidad.

La acción de Romance de Curro el Palmoen se desarrolla en un antiguo barrio de chabolas de la montaña de Monjuïc, sus habitantes son algunos de los emigrantes que llegaron a principios de mil novecientos sesenta a Barcelona para buscar trabajo. Sus conversaciones, peleas e ilusiones se dibujan a través de situaciones y diálogos tópicos, no hay una dramaturgia consistente que enfatice el carácter de estos hombres y mujeres.

La obra está estructurada en dos partes, en la primera no hay acción y sirve exclusivamente para la presentación de los personajes. Entre ellos hay que destacar a la cantante Juana García en el papel de Patro, la Buena. Sus interpretaciones de conocidas coplas fueron algunos de los mejores momentos de este espectáculo. Otro acierto es la intervención del cantaor Antonio Cañero en el papel del Ciego de Utrera y de Quique Morente, hijo del célebre y desaparecido artista. Pep Cruz estuvo convincente en su papel de anarquista borracho.

En la segunda parte de este montaje la acción toma vida hasta desembocar en la tragedia: el suicido de Curro el Palmo. Tras su muerte Nacho Blanco vuelve a escena vestido de blanco y hace alarde de su vibrante zapateado y expresivo baile. Demasiado tarde, el público estaba cansado. Resumir este montaje en una hora y cuarto aligeraría y mejoraría el desarrollo de su trama y subrayaría el trabajo de sus intérpretes.

Carmen del Val. El País, 28 juliol 2014

______________________________________________________

Una altra Barcelona

Aquesta Barcelona de fa mig segle és una idea de la bailaora Eli Ayala, dona de Nacho Blanco, que aquí fa de Curro El Palmo, personatge de la cançó de Serrat que en la postguerra barcelonina s'enamora de la Merceditas al tablao que regenta el "gitano fals, exbufó de palau" que protagonitza Antonio Canales. Curro representa l'enamorament romàntic que acaba en un no-res quan, per ser petit, tolit i malgirbat, Merceditas el rebutja. Geperut de Notre-Dame flamenc o Cyrano del cante, és la història universal de la sensibilitat camuflada rere la lletjor. La cançó de Serrat proporciona una bella metàfora sobre el flamenc a Catalunya; és a dir, sobre la bellesa, la sensibilitat i la vida que glatien a les barraques de Montjuïc i del Somotrostro als pitjors moments del segle XX.

I quan la policia humilia l'únic català del barri, un mestre anarquista expedientat, la cantaora del tablao s'hi solidaritza amb una cançó catalana, com si s'ho pogués permetre en un moment en què, a les dues Espanyes, ningú no podia confondre els altres catalans amb nacionalistes o republicans de partit, però tots podien sentir-se com l'emigrant de l'ideal enyorat. Ambecos de Paco Candel per nodrir de context històric i social el fil dramàtic, Villanueva i Ayala han bastit una història que respira ingenuïtat tant en l'argument amorós com en el conflicte social, però també alegria i ganes d'entesa entranyables.

A la mitja part marxava gent i l'obra es feia llarga. Antonio Canales fa el seu paper com un més: no hi és per lluir-se sinó per passar el testimoni i fer escola, com ho fa al barri el mestre interpretat per Pep Cruz. Actua bé.Com ho fa Nacho Blanco, que brilla en el paper coix del tolit i, ja mort, a l'exhibició ballada. Kiki Morente té una veu extraordinària. I la música està per damunt de l'argument, fins i tot amb algun eco de duel de western. Fins i tot amb el to de final de curs i malgrat el candor naïf amb què es retrata una societat que l'obra fa bé de no dividir entre catalans i no catalans, sinó entre vencedors i vençuts del franquisme, destaquen sobretot les escenes de grup. 

Joaquim Noguero. La Vanguardia, 28 juliol 2014

______________________________________________________
Amor esbudellat

Jaume Villanueva és un artista profund com un llac sense fons. La seva sensibilitat arrenca de ben endins. Quan no s'atreveix a signar La Vampira del Raval a partir d'un mite del barri o fa un sentit homenatge al torero a El llanto, a partir de l'Elegía de Sánchez Mejías, de Federico García Lorca. Ara, amb la complicitat d'Antonio Canales i la inspiració de Joan Manuel Serrat i de Paco Candel, construeix una peça amorosida que es pot titllar de dansa i de teatre musical alhora.

Romance de Curro el Palmo és aquella cançó d'un home que es deixa anar quan la seva Mercedes se'n va amb un Curapupas. Descriu el tablao flamenc que podria haver-hi al Somorrostro de la Carmen Amaya o bé a tocar de les barraques de Montjuïc, ben a prop del Poble-sec d'en Serrat. Per on també transitaria Candel per definir els immigrants com a nous catalans. Nou viatge, doncs, a la mirada cap als més desfavorits de la Barcelona franquista, com ja van ser Los tarantos (BTM, 2004), que reproduïa la idea del film de Francisco Rovira Veleta, del 1963.

L'espectacle parteix d'un bullici, que li falta un cert ordre en la primera part. El públic de l'estrena no sabia cap a on mirar perquè la vintena d'artistes es movien sense donar un focus d'atenció clar. També la música, tendra, amorosida i adaptada perquè viatgi del flamenc a la flauta travessera es perd pel soroll de microfonia. La segona part, ja amb la dramatúrgia més avançada (situant l'acció al tablao) flamenqueja més (és menys interessant perquè hi ha menys mestissatge però la celebraran els puristes que no s'hagin escandalitzat de coplas amb espardenyes de set betes i algun gest de sardana apuntat) i és molt més ordenada.

Villanueva tenia clar com acabaria l'espectacle però sembla que li hagi faltat temps per ensenyar com s'hi arriba des de la postal d'immigrants pobres i il·lusionats en aquella Barcelona de les possibilitats ("vull treballar a la Seat!"). Canales deixa el seu pòsitpuntualment. Pep Cruz és un entranyable borratxo català enfonsat en bodega. Curro, primer estrafet i després blanc lluminós, ja al cel, és un Nacho Blanco que despunta. Molt d'amor esbudellat encara per clenxinar.
Jordi Bordes. El Punt Avui, 29 juliol 2014.

______________________________________________________

